paragraph_text: Godine 1965. dobio je i Zlatnu loptu France Footballa. S portugalskom reprezentacijom osvojio je treće mjesto na Svjetskom nogometnom prvenstvu u Engleskoj 1966. godine i bio proglašen za najboljeg strijelca s 9 postignutih golova dobivši Zlatnu loptu. Četiri puta bio je najbolji strijelac portugalske lige. Dva puta dobio je Europsku zlatnu kopačku u sezonama 1967./68. (te se godine prvi put dodjeljivala nagrada) i 1972./73. za najboljeg strijelca u europskim prvoligaškim nogometnim natjecanjima. Bio je poznat po brzini i jakom udarcu desnom nogom. Prvi je nogometaš iz Afrike, koji je postao svjetska klasa.